พ.ศ. 2535

**พุทธศักราช 2535** ตรงกับปีคริสต์ศักราช 1992 เป็นปีอธิกสุรทินที่วันแรกเป็นวันพุธตามปฏิทินเกรกอเรียน และเป็น

* ปีวอก จัตวาศก จุลศักราช 1354 (วันที่ 15 เมษายน เป็นวันเถลิงศก)

## ผู้นำ
* **พระมหากษัตริย์ไทย**: พระบาทสมเด็จพระมหาภูมิพลอดุลยเดชมหาราช บรมนาถบพิตร (พ.ศ. 2489 – พ.ศ. 2559)
* **นายกรัฐมนตรีไทย:**อานันท์ ปันยารชุน (2 มีนาคม พ.ศ. 2534 – 7 เมษายน พ.ศ. 2535)
*พลเอกสุจินดา คราประยูร (7 เมษายน – 24 พฤษภาคม พ.ศ. 2535)
*มีชัย ฤชุพันธุ์ (รักษาการตั้งแต่ 24 พฤษภาคม – 10 มิถุนายน พ.ศ. 2535)
*อานันท์ ปันยารชุน (10 มิถุนายน – 23 กันยายน พ.ศ. 2535)
*ชวน หลีกภัย (23 กันยายน พ.ศ. 2535 – 12 กรกฎาคม พ.ศ. 2538)
*จักรพรรดิญี่ปุ่น:สมเด็จพระจักรพรรดิอากิฮิโตะ(พ.ศ. 2532-พ.ศ. 2562)

## เหตุการณ์
### มกราคม
[thumb|120px|[สนธิสัญญามาสทริชท์]]

* 1 มกราคม – บุฏรุส บุฏรุส-ฆอลี เข้าดำรงตำแหน่งเลขาธิการสหประชาชาติ คนที่ 6
* 6 มกราคม
** สาธารณรัฐนากอร์โน-คาราบัค ได้รับการสถาปนาโดยชาวอาร์เมเนียแห่งนากอร์โน-คาราบัค
** การก่อรัฐประหารจอร์เจีย ค.ศ. 1991-92: ประธานาธิบดีแห่งจอร์เจีย ซวีอัด กัมซาคูร์เดีย หลบหนีออกนอกประเทศจากผลของการก่อรัฐประหาร

* 7 มกราคม – เกิดเหตุการณ์เฮลิคอปเตอร์ภารกิจการตรวจสอบประชาคมยุโรปตก: เครื่องบินรบมิก-2 ของกองทัพอากาศยูโกสลาเวียได้โจมตีเฮลิคอปเตอร์อกูสตา-เบลล์ เอบี-206แอล ลองเรนเจอร์สองลำของกองทัพอิตาลีซึ่งโดยสารแก่ผู้สังเกตการณ์จากภารกิจตรวจสอบประชาคมยุโรป ซึ่งส่งผลทำให้ลำหนึ่งตกและมีผู้เสียชีวิตถึงห้าคน ส่วนเฮลิคอปเตอร์อีกลำหนึ่งตกแต่ผู้โดยสารทั้งหมดกลับรอดชีวิต

* 9 มกราคม
** ชาวเซิร์บบอสเนียได้ประกาศสถาปนาสาธารณรัฐของพวกเขาเองภายในสาธารณรัฐบอสเนียและเฮอร์เซโกวีนา เพื่อเป็นการประท้วงการตัดสินใจของชาวบอสเนียและชาวโครแอตในบอสเนียในการแสวงหาการรับรองจากประชาคมยุโรป
** การยืนยันการตรวจจับดาวเคราะห์นอกระบบสุริยะครั้งแรกด้วยการประกาศการค้นพบดาวเคราะห์มวลเท่าโลกหลายดวงที่มีโคจรรอบพัลซซาร์ PSR B1257+12 โดยนักดาราศาสตร์วิทยุที่ชื่อ อาแล็กซันแดร์ วอลช์ชัน และเดล เฟรล ซึ่งทำงานในสหรัฐอเมริกา.
* 15 มกราคม – สหพันธ์สาธารณรัฐสังคมนิยมยูโกสลาเวียได้เริ่มที่จะล่มสลาย สโลวีเนียและโครเอเชียได้รับเอกราชและการยอมรับในระดับนานาชาติในประเทศตะวันตกบางประเทศ
* 16 มกราคม – เจ้าหน้าที่เอลซัลวาดอร์และผู้นำกบฎลงนามในข้อตกลงสันติภาพชาปุลเตเปกในเม็กซิโกซิตี้ ยุติสงครามกลางเมืองเอลซัลวาดอร์ที่กินเวลานาน 12 ปี ซึ่งคร่าชีวิตไปอย่างน้อย 75,000 ราย

* 19 มกราคม
** ในการเลือกตั้งประธานาธิบดีแห่งบัลแกเรีย, ครั้งแรกที่ถูกจัดขึ้นโดยการลงคะแนนโดยตรง เซลีว เซเลฟ, ผู้นำสหภาพกองกำลังประชาธิปไตยยังคงดำรงตำแหน่งต่อไป
** เติ้ง เสี่ยวผิง ผู้นำสูงสุดของจีน กล่าวสุนทรพจน์ที่เชินเจิ้น ระหว่างการเดินทางเยือนภาคใต้ของเขา เกี่ยวกับการเคลื่อนไหวที่จะนำจีนมุ่งสู่การค้าแบบตลาดเสรี
* 20 มกราคม – เที่ยวบินที่ 148 ของแอรบัส เอ320-111 ได้ประสบอุบัติเหตุเครื่องบินตกในทิวเขาโวฌ ใกล้กับเมืองบาร์ ประเทศฝรั่งเศส ในขณะที่กำลังบินวนกลับเพื่อลงจอดที่สทราซบูร์ ฝรั่งเศส ทำให้มีผู้เสียชีวิต 87 ราย จากผู้โดยสารทั้งหมด 96 คน เมื่อต้องเผชิญหน้ากับการแข่งขันที่รุนแรงจากรถไฟความเร็วสูง เตเฌเว ของฝรั่งเศส สายการบินได้สนับสนุนให้นักบินของตนบินด้วยความเร็วในระดับสูงต่ำ และไม่ได้ติดตั้งระบบเตือนการบินใกล้พื้นดินบนเครื่องบินโดยสาร เนื่องจากระบบดังกล่าวจะส่งสัญญาณเตือนที่น่ารำคาญมากเกินไปในระหว่างการบินด้วยความเร็วสูงในระดับความสูงต่ำ
* 22 มกราคม – กองกำลังฝ่าบกบฎได้เข้ายึดครองสถานีวิทยุประจำชาติของซาอีร์ในกินชาซาและออกประกาศเรียกร้องให้รัฐบาลลาออก.
* 24 มกราคม – จีนและอิสราเอลสถาปนาความสัมพันธ์ทางการทูต
* 26 มกราคม 
** โบริส เยลต์ซินได้ประกาศว่ารัสเซียจะหยุดโจมตีเมืองต่าง ๆ ของสหรัฐอเมริกาและประเทศพันธมิตรด้วยอาวุธนิวเคลียร์ ในทางกลับกัน ประธาาธิบดีสหรัฐ จอร์จ เอช. ดับเบิลยู. บุช ก็ได้ประกาศว่าสหรัฐอเมริกาและประเทศพันธมิตรจะหยุดโจมตีรัสเซียและประเทศคอมมิวนิสต์ที่เหลืออยู่ด้วยอาวุธนิวเคลียร์
** ในมอริเตเนีย กองกำลังความมั่งคงได้เปิดฉากยิงเหล่าผู้ต่อต้านหัวรุนแรงต่อประธานาธิบดีแห่งมอริเตเนีย Maaouya Ould Sid'Ahmed Taya ส่งผลทำให้มีผู้เสียชีวิตอย่างน้อย 4 ราย
** 27 มกราคม – สงครามนากอร์โน-คาราบัคครั้งที่หนึ่ง: ในพื้นที่ข้อพิพาทนากอร์โน-คาราบัค การสู้รบระหว่างชาวอาร์เมเนียและชาวอาร์เซอร์ไบจานทำให้มีผู้เสียชีวิตอย่างน้อย 60 คน
* 30 มกราคม – เกาหลีเหนือได้ลงนามข้อตกลงกับสำนักงานพลังงานปรมาณูระหว่างเทศ(IAEA) อนุญาตให้มีการตรวจสอบโรงงานไฟฟ้านิวเคลียร์ของเกาหลีเหนือในระดับนานาชาติ 

### กุมภาพันธ์

* 1 กุมภาพันธ์ - ประธานาธิบดีสหรัฐ จอร์จ เอช. ดับเบิลยู. บุช ได้เข้าพบปะกับประธานาธิบดีรัสเซีย โบริส เยลต์ซิน ที่แคมป์เดวิด ที่ซึ่งพวกเขาได้ประกาศอย่างเป็นทางการว่า สงครามเย็น ได้สิ้นสุดลงแล้ว
* 3 กุมภาพันธ์ - ประธานาธิบดีสหภาพแอฟริกาใต้ เอฟ. เว. เดอ แกลร์ก และเนลสัน แมนเดลา ผู้นำพรรคสมัชชาแห่งชาติแอฟริกา(ANC) ได้รับรางวัลสันติภาพ เฟลิกซ์ ฮูฟูเอต์-บวนญีพร้อมกัน ที่สำนักงานใหญ่ยูเนสโกในปารีส
* 4 กุมภาพันธ์ - ในเวเนซุเอลา อูโก ชาเบซ ผู้นำฝ่ายก่อรัฐประหารต่อประธานาธิบดีเวเนซุเอลลา คาร์ลอส อันเดรส เปเรซ ซึ่งประสบความล้มเหลว
* 6 กุมภาพันธ์ - สมเด็จพระราชินีนาถเอลิซาเบธที่ 2 แห่งสหราชอาณาจักรและราชอาณาจักรเครือจักรภพอื่น ๆ ได้จัดงานเฉลิมฉลองสิริราชสมบัติ(Ruby Jubilee) ครบรอบ 40 พรรษา นับตั้งแต่การขึ้นครองราชย์ในสหราชอาณาจักร แคนาดา ออสเตรเลีย และนิวซีแลนด์

* 7 กุมภาพันธ์ – ประเทศประชาคมยุโรป ลงนามในสนธิสัญญามาสทริชท์ในมาสทริชท์ ประเทศเนเธอร์แลนด์ นำไปสู่การก่อตั้งสหภาพยุโรป
* 8 กุมภาพันธ์ - พิธีเปิดการแข่งขันกีฬาโอลิมปิกฤดูหนาว 1992 ที่แอลเบอร์วีลล์ ประเทศฝรั่งเศส
* 9 กุมภาพันธ์ - สงครามกลางเมืองแอลจีเรีย: รัฐบาลแอลจีเรียได้ประกาศสถานการณ์ฉุกเฉินและเริ่มต้นการปราบปรามแนวร่วมความอยู่รอดของชาวอิสลาม(FIS)
** 14 กุมภาพันธ์ – ยูเครนและอีกสี่ประเทศในเครือรัฐเอกราชได้ปฏิเสธข้อเสนอของรัสเซียที่จะคงไว้ซึ่งกองกำลังผสม ยูเครน มอลโดวา และอาเซอร์ไบจานได้ประกาศว่าจะเดินหน้าแผนการสร้างกองกำลังทหารของตนเอง
** 16 กุมภาพันธ์ – ในเลบานอน เฮลิคอปเตอร์ของอิสราเอลได้ลอบสังหารอับบาส อัล-มูซาวี ผู้นำกลุ่มฮิซบุลลอฮ์และลูกชายของเขา เพื่อเป็นการตอนโต้การโจมตี เมื่อวันที่ 14 ซึ่งได้สังหารทหารอิสราเอลไป 3 ราย
** 18 กุมภาพันธ์ –  วิกฤตการณ์การปลดอาวุธอิรัก: ประธานฝ่ายบริหารของคณะกรรมาธิการพิเศษแห่งสหประชาชาติได้ให้รายละเอียดถึงการปฏิเสธของอิรักที่จะปฏิบัติตามมติการปลดอาวุธของคณะมนตรีความมั่นคงแห่งสหประชาชาติ
** 21 กุมภาพันธ์ – คณะมนตรีความมั่นคงแห่งสหประชาชาติได้อนุมัติข้อมติที่ 743 เพื่อส่งกองกำลังรักษาสันติภาพของกองกำลังพิทักษ์สหประชาชาติ(UNPROFOR) ไปยังยูโกสลาเวีย
** 25–26 กุมภาพันธ์ – พลเรือนชาวอาเซอร์ไบจาน จำนวน 613 คน ถูกสังหารหมู่ในโคจาลี.
** 26 กุมภาพันธ์ – ศาลสูงสุดของไอร์แลนด์ได้ให้คำตัดสินว่าเหยื่อข่มขืนอายุ 14 ปี สามารถเดินทางไปยังสหราชอาณาจักรเพื่อทำแท้งได้
** 28 กุมภาพันธ์ – กรรมสิทธิ์เมืองท่าอ่าววัลฟิสได้ถูกโอนจากแอฟริกาใต้ไปยังนามิเบีย.

### มีนาคม

* 1 มีนาคม –เหยื่อรายแรกของสงครามบอสเนียคือพ่อของเจ้าบ่าวชาวเซิร์บและบาทหลวงนิกายออร์โธดอกซ์ในเหตุกราดยิงที่ซาราเยโว. ในการลงประชามติเอกราชของบอสเนีย ซึ่งถูกจัดขึ้นระหว่างวันที่ 29 กุมภาพันธ์ ถึง 1 มีนาคม และถูกคว่ำบาตรโดยชาวเซิร์บบอสเนีย และชาวบอสนียัคและชาวโครแอตบอสเนียส่วนใหญ่ได้ลงคะแนนเสียงให้บอสเนียและเฮอร์เซโกวีนาได้รับเอกราช
* 2 มีนาคม – ในเมืองดูบาซารี มอลโดวา ความตึงเครียดที่เพิ่มมากขึ้นกลายเป็นการสู้รบอย่างเปิดเผย และเป็นจุดเริ่มต้นของสงครามทรานส์นีสเตรียน
* 4 มีนาคม – ศาลสูงสุดของแอลจีเรียได้สั่งยุบแนวร่วมความอยู่รอดของชาวอิสลาม ซึ่งพร้อมที่จะชนะการควบคุมรัฐสภาของแอลจีเรียในการเลือกตั้งรอบสอง
* 12 มีนาคม – มอริเชียสได้กลายเป็นสาธารณรัฐ ในขณะที่ยังคงเป็นสมาชิกของเครือจักรภพแห่งประชาชาติ 
* 13 มีนาคม – เกิดเหตุการณ์แผ่นดินไหวขนาด 6.7 เมกะวัตต์ในเมืองแอร์ซินจัน ได้ส่งผลกระทบต่อภาคตะวันออกของตุรกี โดยมีความรุนแรงที่เมอร์คัลลีคือ ระดับแปด(รุนแรง) มีผู้เสียชีวิต 498-652 ราย และบาดเจ็บอีกประมาณ 2,000 ราย
* 18 มีนาคม – ชาวผิวขาวแอฟริกาใต้ได้ลงคะแนนเสียสนับสนุนการปฏิรูปทางการเมืองเพื่อที่จะยุติระบอบการแบ่งแยกสีผิวและสร้างรัฐบาลหลายเชื้อชาติที่แบ่งปันอำนาจร่วมกัน.
* 22 มีนาคม
** ในการเลือกตั้งระดับภูมิภาคของฝรั่งเศส พรรคชุมนุมเพื่อสาธารณรัฐซึ่งเป็นอนุรักษ์นิยมและพรรคสหภาพเพื่อประชาธิปไตย ซึ่งเป็นพรรคฝ่ายขวากลาง ได้รับชัยชนะอย่างถล่มทลาย  โดยคว้าชัยชนะในการเลือกตั้งประธานาธิบดีในระดับภูมิภาคมหานครได้ 20 ตำแหน่ง จาก 22 ตำแหน่ง
** STS-45: กระสวยอวกาศแอตแลนติสได้ออกเดินทางจากแหลมคานาเวอรัลพร้อกับอุปกรณ์ที่ถูกออกแบบมาเพื่อศึกษาภาวะโลกร้อน
* 24 มีนาคม – สนธิสัญญาว่าด้วยน่านฟ้าเปิด (Treaty on Open Skies) ได้ถูกลงนามในเฮลซินกิ ฟินแลนด์ เพื่อจัดตั้งโครงการบินตรวจการณ์ไร้อาวุธเหนือน่านฟ้า 34 ประเทศสมาชิก โดยเริ่มมีผลบังคับใช้ตั้งแต่วันที่ 1 มกราคม ค.ศ. 2002 (พ.ศ. 2545).
* 25 มีนาคม – ทบวงการพลังงานปรมาณูระหว่างประเทศได้ออกคำสั่งให้อิรักทำลายโรงงานอุตสาหกรรมที่อัลอาธีร์ ซึ่งจะถูกใช้ในการผลิตอาวุธนิวเคลียร์
* 31 มีนาคม – กฎหมายการรักษาความสามัคคีทางศาสนาของสิงคโปร์ได้มีผลบังคับใช้.

### เมษายน

* 5 เมษายน 
** สมัชชาแห่งบอสเนียและเฮอร์เซโกวีนา(โดยไม่มีผู้แทนทางการเมืองจากเซิร์บเข้าร่วม) ได้ประกาศอิสราภาพจากสาธารณรัฐสังคมนิยมยูโกสลาเวีย
** สงครามบอสเนีย: กองกำลังทหารชาวเซิร์บได้ปิดล้อมเมืองซาราเยโว ภายหลังการก่อกบฎครั้งใหญ่ของชาวเซิร์บในบอสเนียและเฮอร์เซโกวีนาเพื่อต่อต้านคำประกาศเอกราชของบอสเนียจากยูโกสลาเวีย
** ประธานาธิบดีเปรู อัลเบร์โต ฟูฆิโมริ ได้ออกกฎหมายดรีกี 25418 ได้ยุบสภาแห่งสาธารณรัฐเปรู มีบังคับใช้การเซ็นเซอร์ และจับกุมนักศึกษาการเมืองฝ่ายค้าน นับเป็นจุดฉนวนวิกฤตรัฐธรรมนูญของเปรูใน ค.ศ. 1992
* 5 เมษายน - สาธารณรัฐอิลิริดาได้รับการสถาปนาโดยนักเคลื่อนไหวชาวมาซิโดเนียเชื้อสายแอลเบเนียในเมืองสตรูกา สาธารณรัฐมาซิโดเนีย
** ไมโครซอฟท์ เวอร์ชั่น 3.1 ได้ถูกปล่อยในการผลิตโดยบริษัทไมโครซอฟท์

* 7 เมษายน –  สหรัฐให้การยอมรับความเป็นเอกราชของสโลวีเนีย โครเอเชีย และบอสเนียและเฮอร์เซโกวีนา ประชาคมยุโรปยังให้การยอมรับแก่บอสเนียและเฮอร์เซโกวีนา.
* 9 เมษายน
** คณะลูกขุนในเมืองไมอามี,  สหรัฐ ได้ให้คำตัดสินต่ออดีตผู้ปกครองปานามา มานูเอล โนริเอกา ว่ามีความผิดฐานให้ความช่วยเหลือแก่แก๊งค้ายาในโคลัมเบีย
** ในการเลือกตั้งทั่วไปของสหราชอาณาจักร พรรคอนุรักษ์นิยมซึ่งนำโดยนายกรัฐมนตรี จอห์น เมเจอร์ ยังคงรักษาอำนาจได้อย่างหวุดหวิด
* 10 เมษายน
** สงครามนากอร์โน-คาราบัคครั้งที่หนึ่ง: การสังหารหมู่ที่มารากา - พลเรือนชาวอาร์เมเนียอย่างน้อย 43 รายล้วนเสียชีวิต ในขณะที่กองกำลังติดอาวุธชาวอาเซอร์ไบจานได้เข้ายึดครองและทำลายหมู่บ้านมารากาในประเทศอาเซอร์ไบจาน
** กองทัพสาธารณรัฐไอร์แลนด์ชั่วคราวได้วางระเบิดที่ตลาดแลกเปลี่ยนบอลติก ตลาดหลักทรัพย์ในลอนดอน มีผู้เสียชีวิต 3 ราย บาดเจ็บ 91 ราย
* 13 เมษายน – เกิดเหตุการณ์แผ่นดินไหวขนาด 5.3 เมกะวัตต์ในเมืองโรเออร์มอนด์ ได้ส่งผลกระทบต่อเนเธอร์แลนด์ เยอรมนี และเบลเยียม โดยมีความรุนแรงสูงสุดที่ระดับเมอร์คัลลีคือ ระดับเจ็ด(รุนแรงมาก) 
* 15 เมษายน – สมัชชาแห่งชาติของเวียดนามได้มีมติรับรองรัฐธรรมนูญแห่งสาธารณรัฐสังคมนิยมเวียดนาม ค.ศ. 1992
* 16 เมษายน – ประธานาธิบดีอัฟกานิสถาน โมฮัมหมัด นาญิบุลลอฮ์ ได้ถูกกลุ่มกบฎมุสลิมขับไล่และควบคุมตัวในขณะที่ได้ย้ายไปยังคาบลู ส่งผลทำให้เกิดสงครามกลางเมืองอัฟกานิสถาน (1992–1996)
* 20 เมษายน - คอนเสิร์ต Freddie Mercury Tribute ได้ถูกจัดขึ้นที่สนามกีฬาเวมบลีย์  ลอนดอน ถ่ายทอดสดให้ผู้ชมกว่าพันล้านคนได้รับชม และระดมทุนได้กลายล้านดอลลาร์เพื่อการวิจัยโรคเอดส์
* 21 เมษายน – การสิ้นพระชนม์ของแกรนด์ดยุค วลาดิมีร์ คิริลโลวิช แห่งรัสเซีย ส่งผลให้เกิดข้อพิพาทมในการสืบราชสันตติวงศ์ระหว่าง นิโคลัส โรมานอฟ เจ้าชายแห่งรัสเซีย และ มาเรีย พระราชธิดาของวลาดิมีร์ เพื่อชิงตำแหน่งผู้นำราชวงศ์รัสเซีย
* 22 เมษายน – เชื้อเพลิงรั่วไหลเข้าไปในท่อระบายน้ำทำให้เกิดการระเบิดหลายครั้งในเมืองกัวดาลาฮารา เม็กซิโก มีผู้เสียชีวิต 215 ราย บาดเจ็บ 1,500 ราย
* 27 เมษายน - เบ็ตตี้ บูธรอยด์ กลายเป็นสตรีคนแรกที่ได้รับเลือกเป็นประธานสภาสามัญแห่งสหราชอาณาจักร
* 28 เมษายน - สาธารณรัฐสองรัฐที่เหลืออยู่ของอดีตสาธารณรัฐสังคมนิยมยูโกสลาเวีย ได้แก่ เซอร์เบียและมอนเตเนโกร ได้ก่อตั้งรัฐขึ้นมาใหม่ที่มีชื่อว่า สาธารณรัฐสหพันธ์ยูโกสลาเวีย (ซึ่งใน ค.ศ. 2003(พ.ศ. 2543) ได้กลายเป็นเซอร์เบียและมอนเตเนโกร) ส่งผลให้สหภาพรัฐอย่างเป็นทางการของชาวเซิร์บ โครแอต สโลวีเนีย มอนเตเนโกร บอสเนีย และมาซิโดเนีย ซึ่งมีมาตั้งแต่ ค.ศ. 1918(พ.ศ. 2461) (ยกเว้นช่วงที่ถูกยึดครองในช่วงสงครามโลกครั้งที่สอง) สิ้นสุดลง
* 29 เมษายน
** เหตุการณ์จลาจลที่ลอสแองเจิลลิว: การพ้นผิดของเจ้าหน้าที่ตำรวจ 4 นายในคดีอาญาของร็อคนีย์ คิงก่อให้เกิดการจลาจลครั้งใหญ่ในลอสแองเจิลลิส. การจลาจลจะกินเวลานานถึง 6 วัน ส่งผลทำให้มีผู้เสียชีวิต 63 ราย และเสียกายกว่า 1 พันล้านดอลลาร์ ก่อนที่กองกำลังทหารจะเข้ามาฟื้นฟูความสงบเรียบร้อย
**ในประเทศเซียร์ราลีโอน, กลุ่มทหารหนุ่มได้ก่อรัฐประหารส่งผลทำให้ประธานาธิบดี โจเซฟ ไซดู โมโหห์ ลี้ภัยไปยังกินี, และสภาปกครองชั่วคราวแห่งชาติ(NPRC) ได้ถูกก่อตั้งขึ้นโดยกัปตัน วาเลนไทน์ สตราสเซอร์ วัย 25 ปี เป็นประธานและประมุขแห่งรัฐของประเทศ
* 30 เมษายน – การสังหารหมู่ที่สะพานบรึชโก: พลเรือนชาวโครแอตและบอสเนียราว 100 คน ได้โดนระเบิดใส่ ในขณะที่กำลังข้ามสะพานแม่น้ำซาวาในบรึชโก บอสเนียและเฮอร์เซโกวีนา

### พฤษภาคม
* 1 พฤษภาคม – ลิทัวเนียได้เปิดตัวสกุลเงินชั่วคราวใหม่ที่เรียกว่า ตาโลนัส
* 7 พฤษภาคม – กระสวยอวกาศ *[[กระสวยอวกาศเอนเดฟเวอร์|เอนเดฟเวอร์]]* ขึ้นสู่อวกาศเป็นครั้งแรก
* 8 พฤษภาคม – ประเทศไทยเป็นเจ้าภาพจัดประกวด นางงามจักรวาล ครั้งที่41 ณ ศูนย์การประชุมแห่งชาติสิริกิติ์ กรุงเทพมหานคร
* 17 พฤษภาคม – พฤษภาทมิฬ: ทหารและประชาชนผู้ชุมนุมเรียกร้องประชาธิปไตย เริ่มปะทะกันอย่างรุนแรงบริเวณสะพานผ่านฟ้าฯ
* 24 พฤษภาคม – พลเอกสุจินดา คราประยูร กราบถวายบังคมลาออกจากตำแหน่งนายกรัฐมนตรีหลังเหตุการณ์พฤษภาทมิฬก่อนจะประกาศลาออกอย่างเป็นทางการผ่านทางโทรทัศน์รวมการเฉพาะกิจแห่งประเทศไทยพร้อมกับพลตรีจำลอง ศรีเมืองแกนนำผู้ชุมนุมประท้วง

### กรกฎาคม
* 20 กรกฎาคม – วาตส์ลัฟ ฮาแว็ล ลาออกจากตำแหน่งประธานาธิบดีของเชโกสโลวาเกีย
* 25 กรกฎาคม - 9 สิงหาคม – กีฬาโอลิมปิกฤดูร้อน 1992 ที่บาร์เซโลนา ประเทศสเปน 
* 31 กรกฎาคม – การบินไทย เที่ยวบินที่ 311: เครื่องบินแอร์บัส A310-304 ของการบินไทย ชนกับภูเขาทางใต้ของกรุงกาฐมาณฑุ ประเทศเนปาล ทำให้ผู้โดยสารและลูกเรือทั้งหมด 113 คน เสียชีวิต

### สิงหาคม
* 15 สิงหาคม – การแข่งขันฟุตบอลพรีเมียร์ลีกฤดูกาลแรกเริ่มต้นขึ้นอย่างเป็นทางการ
* 30 สิงหาคม – มิคาเอล ชูมัคเกอร์ ชนะเลิศการแข่งขันรถสูตรหนึ่งเป็นครั้งแรกในรายการเบลเยียมกรังด์ปรีซ์

### กันยายน
* 3 กันยายน - 14 กันยายน – กีฬาพาราลิมปิกฤดูร้อน 1992 ที่บาร์เซโลนาและมาดริด ประเทศสเปน
* 16 กันยายน – เงินตราปอนด์สเตอร์ลิงของอังกฤษถูกกดดันให้ถอนตัวออกจากกลไกอัตราแลกเปลี่ยนยุโรป และลดค่าลงอย่างมาก

### ตุลาคม
* 1 ตุลาคม – สถานีโทรทัศน์เคเบิลการ์ตูนเน็ตเวิร์คแพร่ภาพเป็นวันแรกในสหรัฐ
* 23 ตุลาคม – สมเด็จพระจักรพรรดิอากิฮิโตะ เริ่มการเยือนจีนอย่างเป็นทางการครั้งแรก โดยทรงแสดงความเสียพระราชหฤทัยอย่างสุดซึ้งต่อความทุกข์ทรมานของชาวจีนในช่วงสงครามโลกครั้งที่สอง

### พฤศจิกายน
* 3 พฤศจิกายน – บิล คลินตันได้รับการเลือกตั้งเป็นประธานาธิบดีแห่งสหรัฐอเมริกา
* 7 พฤศจิกายน – รายการดิสนีย์คลับ (Disney Club) ออกอากาศครั้งแรกทางสถานีโทรทัศน์สีกองทัพบกช่อง 7
* 20 พฤศจิกายน – เกิดเพลิงไหม้ครั้งใหญ่ที่ปราสาทวินด์เซอร์ ประเทศอังกฤษ ทำให้ปราสาทเสียหายประมาณร้อยละ 20

### ธันวาคม

## วันเกิด

### มกราคม
[thumb|120px|[แจ็ก วิลเชียร์]]

* 1 มกราคม - แจ็ก วิลเชียร์ นักฟุตบอลชาวอังกฤษ
* 2 มกราคม - เปาวลี พรพิมล นักร้องลูกทุ่งหญิงชาวไทย
* 11 มกราคม - ดานิ การ์บาฆัล นักฟุตบอลชาวสเปน
* 13 มกราคม - ธีรภัทร์ สุวรรณดี นักแสดงชาวไทย
* 14 มกราคม - ร็อบบี เบรดี นักฟุตบอลชาวไอริช
* 19 มกราคม 
** โลแกน เลอร์แมน นักแสดงชาวอเมริกัน
** แม็ก มิลเลอร์ นักร้องเพลงแร็ปชาวอเมริกัน (เสียชีวิต 7 กันยายน พ.ศ. 2561)

### กุมภาพันธ์
[thumb|120px|[เครสแจน อีเรกเซิน]]

* 5 กุมภาพันธ์
** เนย์มาร์ นักฟุตบอลชาวบราซิล
** สเตฟัน เดอ ไฟร นักฟุตบอลชาวดัตช์
* 7 กุมภาพันธ์ - แซร์ฌี รูแบร์ตู นักฟุตบอลชาวสเปน
* 8 กุมภาพันธ์
** คาร์ล เจนคินสัน นักฟุตบอลชาวอังกฤษ
* 9 กุมภาพันธ์ - ฮารุกะ นาคากาวะ นักร้อง นักแสดง ไอดอลญี่ปุ่น
* 11 กุมภาพันธ์ - เทย์เลอร์ เลาต์เนอร์ นักแสดงและนายแบบชาวอเมริกัน
* 14 กุมภาพันธ์
** เครสแจน อีเรกเซิน นักฟุตบอลชาวเดนมาร์ก
** เฟรดดี ไฮร์มอร์ นักแสดงชาวอังกฤษ
* 21 กุมภาพันธ์ - ฟิล โจนส์ นักฟุตบอลชาวอังกฤษ
* 22 กุมภาพันธ์ - ฮาริส เซเฟรอวิช นักฟุตบอลชาวสวิส
* 23 กุมภาพันธ์ - กาเซมีรู นักฟุตบอลชาวบราซิล

### มีนาคม
[thumb|120px|[ธนทัต ชัยอรรถ]]

* 4 มีนาคม
** แจซมิน เกรซ กรีมัลดี
** แบนท์ เลโน นักฟุตบอลชาวเยอรมัน
* 6 มีนาคม - โมโมโกะ สึงูนางะ นักร้องชาวญี่ปุ่น
*13 มีนาคม  คิม มย็อง-ซู นักร้องชาวเกาหลี
* 30 มีนาคม
** มีโน นักร้องเพลงแร็ปชาวเกาหลีใต้
** ธนทัต ชัยอรรถ (แกงส้ม) นักร้อง และนักแสดงชาวไทย

### เมษายน
[thumb|179x179px|[แมทิว ไรอัน]]
[thumb|120px|[เดซี ริดลีย์]]

* 2 เมษายน - เจษฎ์พิพัฒ ติละพรพัฒน์ (เจษ) นักแสดงชาวไทย
* 3 เมษายน - เจ้าหญิงนูร์ ปาห์ลาวี เจ้าหญิงแห่งประเทศอิหร่าน
* 8 เมษายน - แมทิว ไรอัน นักฟุตบอลชาวออสเตรเลีย
* 10 เมษายน - เดซี ริดลีย์ นักแสดงชาวอังกฤษ 
* 16 เมษายน -
** พระเจ้าโอมูกามาโอโย อึนยิมบา กาบามบา อิกูรู รูกิดีที่ 4 พระมหากษัตริย์แห่งอาณาจักรโตโร
** เจ้าชายเซบัสเตียงแห่งลักเซมเบิร์ก
* 17 เมษายน - ชโคดรัน มุสทาฟี นักฟุตบอลชาวเยอรมัน
* 21 เมษายน - อิสโก นักฟุตบอลชาวสเปน
* 30 เมษายน - มาร์ค-อันเดร แทร์ สเตเกิน นักฟุตบอลชาวเยอรมัน

### พฤษภาคม
[thumb|120px|[แบ็กฮย็อน|พย็อน แบ็ก-ฮย็อน]]
[thumb|120px|[ดาวิกา โฮร์เน่]]

*1 พฤษภาคม - ฮานี นักร้องชาวเกาหลีใต้
*2 พฤษภาคม
**ซ็อนมี นักร้องชาวเกาหลีใต้
* 10 พฤษภาคม - ชารีซ เพ็มเพ็งโค นักร้องชาวฟิลิปปินส์
* 11 พฤษภาคม - ตีโบ กูร์ตัว นักฟุตบอลชาวเบลเยียม
* 16 พฤษภาคม - ดาวิกา โฮร์เน่ (ใหม่) นักแสดงชาวไทย
* 19 พฤษภาคม - แซม สมิธ นักร้องชาวอังกฤษ
* 22 พฤษภาคม - ชินามิ โทกูนางะ นักร้องชาวญี่ปุ่น
*28 พฤษภาคม
** นัตสึมิ ฮิราจิมะ นักร้องชาวญี่ปุ่น
** กากุ ชิบาซากิ นักฟุตบอลชาวญี่ปุ่น

### มิถุนายน
[thumb|120px|[จริญญา ศิริมงคลสกุล]]

* 3 มิถุนายน - มารีโอ เกิทเซอ นักฟุตบอลชาวเยอรมัน
* 6 มิถุนายน - ฮย็อนอา นักร้องชาวเกาหลีใต้
* 12 มิถุนายน - ฟีลีปี โกชิญญู นักฟุตบอลชาวบราซิล
* 15 มิถุนายน - มุฮัมมัด เศาะลาห์ นักฟุตบอลชาวอียิปต์
* 24 มิถุนายน - ดาวิด อาลาบา นักฟุตบอลชาวออสเตรีย
* 26 มิถุนายน - โยเอล กัมเบล นักฟุตบอลชาวคอสตาริกา
* 27 มิถุนายน - โซฮี นักร้องชาวเกาหลีใต้

### กรกฎาคม
[thumb|120px|[ซน ฮึง-มิน]]
[thumb|120px|[เซลีนา โกเมซ]]

* 3 กรกฎาคม 
** ริญญารัตน์ วัชรโรจน์สิริ นักแสดงชาวไทย
** มาอาสะ ซุโด นักร้องชาวญี่ปุ่น
* 8 กรกฎาคม - ซน ฮึง-มิน นักฟุตบอลชาวเกาหลีใต้
* 11 กรกฎาคม - มุฮัมมัด อันนินนี นักฟุตบอลชาวอียิปต์
* 15 กรกฎาคม - โคฮารุ คูซูมิ นักร้องชาวญี่ปุ่น
* 22 กรกฎาคม - เซลีนา โกเมซ นักร้องและนักแสดงชาวอเมริกัน
* 29 กรกฎาคม - จีบรีล ซีดีเบ นักฟุตบอลชาวฝรั่งเศส 
* 31 กรกฎาคม - พัก ซู-อา ศิลปินชาวเกาหลี

### สิงหาคม
[thumb|120px|[เดมี โลวาโต]]
* 2 สิงหาคม - ชาร์ลี เอ็กซ์ซีเอ็กซ์ นักร้อง-นักแต่งเพลงชาวอังกฤษ
* 3 สิงหาคม
** แยนิก เวสเตอร์กอร์ นักฟุตบอลชาวเดนมาร์ก
* 4 สิงหาคม
** โคล สเปราส์ นักแสดงชาวอเมริกัน
** ดิลัน สเปราส์ นักแสดงชาวอเมริกัน
* 12 สิงหาคม - คารา เดเลอวีน นักแสดง นักร้องและนางแบบชาวอังกฤษ
*16 สิงหาคม - อีย็อง นักร้องชาวเกาหลีใต้
*20 สิงหาคม  
**เดมี โลวาโต นักร้องและนักแสดงชาวอเมริกัน
* 21 สิงหาคม
** ซง ซึง-ฮย็อน นักร้องชาวเกาหลีใต้
* 25 สิงหาคม
** มิยาบิ นัทสึยากิ นักร้องชาวญี่ปุ่น
** ริการ์โด โรดริเกซ นักฟุตบอลชาวสวิส

### กันยายน
[thumb|120px|[พิมพ์ชนก ลือวิเศษไพบูลย์]]
* 14 กันยายน - อู จีโฮ นักร้องชาวเกาหลีใต้
* 16 กันยายน 
** วริษฐา จตุรภุช นักร้องชาวไทย
** นิก โจนาส นักร้อง-นักแต่งเพลงและนักแสดงชาวอเมริกัน
* 21 กันยายน - คิม จง-แด นักร้องชาวเกาหลีใต้
* 22 กันยายน - จูลี่ ถั่น  นักแสดงชาวสิงคโปร์
* 27 กันยายน - กรานิต จากา นักฟุตบอลชาวสวิส
* 30 กันยายน
** พิมพ์ชนก ลือวิเศษไพบูลย์ (ใบเฟิร์น) นักแสดงชาวไทย
** เอซรา มิลเลอร์ นักแสดงชาวอเมริกัน

### ตุลาคม
[thumb|120px|[จอช ฮัทเชอร์สัน]]

* 2 ตุลาคม - อาลีซง แบเกร์ นักฟุตบอลชาวบราซิล
* 11 ตุลาคม - คาร์ดิ บี นักร้องเพลงแร็ปชาวอเมริกัน
* 12 ตุลาคม - จอช ฮัทเชอร์สัน นักแสดงและโปรดิวเซอร์ชายชาวอเมริกัน
* 15 ตุลาคม - เฌอมาวีร์ สุวรรณภาณุโชค นักแสดงหญิงชาวไทย
* 19 ตุลาคม - คิม จี-ว็อน (นักแสดง) นักแสดงชาวเกาหลีใต้
* 23 ตุลาคม - อัลบาโร โมราตา นักฟุตบอลชาวสเปน
* 27 ตุลาคม - สเตฟาน เอล ชาราวี นักฟุตบอลชาวอิตาลี

### พฤศจิกายน
[thumb|120px|[ริโนะ ซาชิฮาระ]]
[thumb|120px|[ไมลีย์ ไซรัส]]

* 5 พฤศจิกายน - มาร์โก แวร์รัตตี นักฟุตบอลชาวอิตาลี
* 10 พฤศจิกายน 
** คว็อน ฮย็อก นักร้องและโปรดิวเซอร์ชาวเกาหลีใต้
** วีลฟรีด ซาอา นักฟุตบอลชาวโกตดิวัวร์
* 11 พฤศจิกายน 
** ชเว มินฮวัน นักดนตรีชาวเกาหลี
* 15 พฤศจิกายน - มินามิ มิเนกิชิ ศิลปินชาวญี่ปุ่น
* 16 พฤศจิกายน - มาร์ตเซลอ บรอซอวิช นักฟุตบอลชาวโครเอเชีย
* 21 พฤศจิกายน - ริโนะ ซาชิฮาระ นักร้องไอดอลญี่ปุ่น
* 23 พฤศจิกายน - ไมลีย์ ไซรัส นักร้องและนักแสดงชาวอเมริกัน
* 27 พฤศจิกายน - พัก ชัน-ย็อล นักร้องชาวเกาหลีใต้

### ธันวาคม
[thumb|120px|[คิม ซ็อก-จิน]]
* 4 ธันวาคม - คิม ซ็อก-จิน ศิลปินชาวเกาหลีใต้
* 8 ธันวาคม - ยุย โยโกยามะ ศิลปินชาวญี่ปุ่น
* 12 ธันวาคม - เฉิน รั่วหลิน นักกีฬากระโดดน้ำชาวจีน
* 15 ธันวาคม - เจสซี ลินการ์ด นักฟุตบอลชาวอังกฤษ
* 24 ธันวาคม - แซร์ฌ โอรีเย นักฟุตบอลชาวโกตดิวัวร์
*26 ธันวาคม - วรเมธ แซ่เตียว หนึ่งในศิลปินดูโอ้ คู่หูตัวป่วน

## วันถึงแก่กรรม

[thumb|120px|[ไอแซค อสิมอฟ]]
[thumb|125x125px|[มาร์เลเนอ ดีทริช]]
[thumb|125x125px|[พุ่มพวง ดวงจันทร์]]
[thumb|140x140px|[วิลลี บรันท์]]
[thumb|120px|[ไกสอน พมวิหาน]]

### มกราคม
* 1 มกราคม - เกรซ ฮอปเปอร์ นักวิทยาการคอมพิวเตอร์ชาวอเมริกัน (เกิด พ.ศ. 2449)
* 16 มกราคม - พระโพธิญาณเถร หรือหลวงปู่ชา (เกิด 17 มิถุนาย พ.ศ. 2461)
* 26 มกราคม - โฮเซ เฟร์เรร์ นักแสดงและผู้กำกับชาวปวยร์โตรีโก (เกิด 8 มกราคม พ.ศ. 2455)

### กุมภาพันธ์
* 16 กุมภาพันธ์ - ซัยยิด อับบาส อัลมูสะวีย์ มุสลิมนิกายชีอะห์ชาวเลบานอน ซึ่งดำรงตำแหน่งเลขาธิการใหญ่ของพรรคฮิซบุลลอหฺ  (เกิด พ.ศ. 2495)
* 26 กุมภาพันธ์ - ฮันนี่ ศรีอีสาน นักร้องลูกทุ่งหมอลำชื่อดัง (เกิด 22 ตุลาคม พ.ศ.2514)

### มีนาคม
* 9 มีนาคม - เมนาเฮม เบกิน นักการเมืองชาวอิสราเอล นายกรัฐมนตรีอิสราเอลคนที่ 6 ผู้ได้รับรางวัลโนเบลสาขาสันติภาพ (เกิด พ.ศ. 2456)
* 27 มีนาคม - เจมส์ อี. เวบบ์ ผู้บริหารคนที่ 2 ของนาซา (เกิด 7 ตุลาคม พ.ศ. 2449)

### เมษายน

* 5 เมษายน - แซม วอลตัน นักธุรกิจชาวอเมริกัน ผู้ก่อตั้งวอลมาร์ต (เกิด พ.ศ. 2461)
* 6 เมษายน - ไอแซค อสิมอฟ นักเขียนชาวอเมริกันเชื้อสายรัสเซีย (เกิด พ.ศ. 2463)
* 23 เมษายน - สัตยชิต ราย ผู้สร้างภาพยนตร์เบงกอลชาวอินเดีย (เกิด พ.ศ. 2464)
* 28 เมษายน - ฟรานซิส เบคอน ศิลปินชาวบริติชเชื้อสายไอริช (เกิด พ.ศ. 2463)

### พฤษภาคม

* 6 พฤษภาคม - มาร์เลเนอ ดีทริช นักร้องและนักแสดงชาวอเมริกัน (เกิด 27 ธันวาคม พ.ศ. 2444)

* 30 พฤษภาคม - คาร์ล คาร์สเทินส์ นักการเมืองและรัฐบุรุษชาวเยอรมัน ประธานาธิบดีสหพันธ์สาธารณรัฐเยอรมนี(เยอรมนีตะวันตก) คนที่ 7 (เกิด 14 ธันวาคม พ.ศ. 2457)

### มิถุนายน
* 13 มิถุนายน – พุ่มพวง ดวงจันทร์ นักร้องชาวไทย (เกิด 4 สิงหาคม พ.ศ. 2504)
* 21 มิถุนายน - หลี่ เซียนเนี่ยน ประธานาธิบดีคนที่ 3 ของจีน (เกิด 23 มิถุนายน พ.ศ. 2452)
* 26 มิถุนายน - บัดดี โรเจอส์ นักมวยปล้ำอาชีพชาวอเมริกัน (เกิด 20 กุมภาพันธ์ พ.ศ. 2464)

### กรกฏาคม

* 11 กรกฏาคม - เติ้ง อิ่งเชา นักการเมืองคอมมิวนิสต์จีน ภรรยาหม้ายของโจว เอินไหล (เกิด พ.ศ. 2447)

### สิงหาคม

* 3 สิงหาคม - หวัง หงเหวิน นักการเมืองคอมมิวนิสต์จีน อดีตสมาชิกหนึ่งในแก๊งสี่คน (เกิด พ.ศ. 2478)
* 12 สิงหาคม - จอห์น เคจ นักแต่งเพลงชาวอเมริกัน (เกิด พ.ศ. 2455)

### กันยายน

* 2 กันยายน - บาร์บารา แมคคลินทอค นักพันธุศาสตร์ชาวอเมริกัน ผู้ได้รับรางวัลโนเบลสาขาสรีรวิทยาหรือการแพทย์ (เกิด พ.ศ. 2445)

* 18 กันยายน - เจ้าหญิงมาร์กาเร็ตแห่งเดนมาร์ก (ประสูติ 17 กันยายน พ.ศ. 2438)

### ตุลาคม
* 8 ตุลาคม - วิลลี บรันท์ นายกรัฐมนตรีแห่งสหพันธ์สาธารณรัฐเยอรมนี(เยอรมนีตะวันตก) คนที่ 29 ผู้ได้รับรางวัลโนเบลสาขาสันติภาพ (เกิด 18 ธันวาคม พ.ศ. 2456)
* 16 ตุลาคม - เชอร์ลีย์ บูท นักแสดงหญิงชาวอเมริกัน (เกิด 30 สิงหาคม พ.ศ. 2440)
* 30 ตุลาคม - พระราชพรหมยาน (วีระ ถาวโร) หรือหลวงพ่อฤาษีลิงดำ แห่งวัดจันทาราม(ท่าซุง) (เกิด 8 กรกฎาคม พ.ศ. 2459)

### พฤศจิกายน

* 7 พฤศจิกายน - อเล็กซานเดอร์ ดุปเชค นักการเมืองชาวสโลวัก เลขานุการลำดับที่หนึ่งแห่งพรรคคอมมิวนิสต์แห่งเชโกสโลวาเกีย (เกิด พ.ศ. 2464)

* 21 พฤศจิกายน - ไกสอน พมวิหาน ประธานประเทศลาวคนที่ 2 (เกิด 13 ธันวาคม พ.ศ. 2463)

### ธันวาคม

* 22 ธันวาคม - มาลี เวชประเสริฐ นักแสดงอาวุโสที่มีชื่อเสียงในอดีต (เกิด 22 มกราคม พ.ศ. 2453)

## รางวัลและการเชิดชูเกียรติ

### [[รางวัลโนเบล]]
* สาขาเคมี – Rudolph A. Marcus
* สาขาวรรณกรรม – ดีเรก วัลคอต
* สาขาสันติภาพ – ริโกเบร์ตา เมนชู
* สาขาฟิสิกส์ – Georges Charpak
* สาขาสรีรวิทยาหรือการแพทย์ – เอ็ดมอนด์ เอช. ฟิสเชอร์, เอ็ดวิน จี. เครบส์
* สาขาเศรษฐศาสตร์ – Gary S. Becker

## ดูเพิ่ม
* ประเทศไทยใน พ.ศ. 2535

## อ้างอิง